
Narvas Linda tänav 4 hoones asuva 5. korruse ruumi 
üürilepingu pikendamine 
(Mittetulundusühing Õppekeskus AIP)
1. ASJAOLUD JA MENETLUSE KÄIK

Linnavara- ja majandusametile laekus avaldus Mittetulundusühingult Õppekeskus AIP, registrikood 80169871, juhatuse liige Nataly Nicole Ženi Benua, milles palutakse pikendada Narvas Linda tänav 4 hoones asuva 5. korruse ruumi nr 2 30.09.2004. a üürilepingut nr 1/423 tähtajaga 5 aastat.

Ruumi kasutatakse sotsiaal-humanitaarse keskusena töötute ning vähekindlustatud inimeste õpetamiseks Euroopa sotsiaalprojekti kaudu.   



Ruumi üldpind

106,9 m2


Arvestusliik üüritasu 

813,40 krooni kuus
2004. aastal tegi Mittetulundusühing Õppekeskus AIP üüritud ruumide remondi üldsummas      220,0 tuh krooni, mis oli vajalik ruumides õppeprotsessi korraldamiseks.

Mittetulundusühingul Õppekeskus AIP puudub nimetatud ruumi eest üüritasu ning kommunaalmaksete võlgnevus. 

Mittetulundusühingu Õppekeskus AIP avaldust arutati Narva Linnavalitsuse linnavarakomisjoni istungil 26.08.2009 (protokoll nr 8) ning otsustati:
1. Pikendada Mittetulundusühingule Õppekeskus AIP, registrikood 80169871, Narvas Linda tänav 4 hoones asuva 5. korruse ruumi nr 2 30.09.2004. a üürilepingut nr 1/423 kuni 30.09.2014. a.
2. Linnavara- ja majandusametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD JÄRELDUSED

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
Narva Linnavolikogu 17.03.2005.a määruse nr 14/52 “Linnavara kasutusse andmise korra” (edaspidi Kord) punkti 60 kohaselt kasutusse andja ja kasutaja eelneval kokkuleppel võib kasutuslepingut pikendada ainult sellise kasutajaga, kes on nõuetekohaselt täitnud kasutuslepingu tingimusi juhul, kui lepingu kehtivusaja jooksul ei teki linnal vajadust kasutada kasutusse antud vara avalikel eesmärkidel (p. 60.1); kui on ilmne, et vara kasutamisest muul viisil ei nähtu linnale olulise kasumi saamist (p.60.2); kasutaja on kavandanud investeerida kasutatavasse varasse remondi teostamise või vara renoveerimise teel. Lõplik otsustus kasutuslepingu pikendamise kohta võetakse vastu tähtajalise lepingu sõlmimisel Korra punkti 5 sätestatud juhtudel. 

Korra punktide 5, 5.1, 5.1.2 kohaselt otsuse kinnisasjade kasutusse andmise kohta võtab vastu linnavalitsus juhul, kui kinnisasi antakse kasutusse tähtajaga 1 (üks) aasta või rohkem, kuid mitte kauemaks  kui 25 (kakskümmend viis) aastat. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga.

Seega, linnavalitsus võib otsustada eelnimetatud üürilepingu pikendamise 5 aastaks.

3. OTSUS

3.1. Pikendada Mittetulundusühingule Õppekeskus AIP, registrikood 80169871, Narvas Linda   tänav 4 hoones asuva 5. korruse ruumi nr 2 üldpindalaga 106,9 m2 30.09.2004. a üürilepingut nr 1/423 kuni 30.09.2014.a.
3.2. Narva Linnavara- ja majandusametil teha korralduse punktis 3.1 nimetatud üürilepingu vastav muudatus.
4. RAKENDUSSÄTTED
4.1. Narva Linnavara- ja majandusametil teha korraldus teatavaks                                 Mittetulundusühingule Õppekeskus AIP. 

4.2. Korraldus jõustub seadusega sätestatud korras.

4.3. Korraldust võib vaidlustada Tartu Halduskohtu Jõhvi kohtumajas (Jaama 26, 41532 JÕHVI) 30 päeva jooksul arvates asjaosalistele korralduse teatavakstegemise päevast.

